kardosdrur/scandi-wiki huggingface dataset:
Kørvel

Kørvel (Anthriscus) er en slægt med 3-5 arter, der er udbredt i Syd-, Øst- og Nordafrika, Mellemøsten, Kaukasus, Central- og Østasien samt Europa. Det er en-, to- eller flerårige planter med en opret, busket vækst. Stænglerne er hule og ribbede, bladene er spredtstillede og flerdobbelt uligefinnede (bregneagtige). De hvide eller grønlige, let uregelmæssige blomster er samlet i endestillede skærme. Frugterne er skarpt lugtende nødder. Her beskrives de tre, sikre arter.

 Gærdekørvel (Anthriscus caucalis)
 Havekørvel (Anthriscus cerefolium)
 Vild kørvel (Anthriscus sylvestris)

Skærmplante-familien
Spansk kørvel

Spansk kørvel (Myrrhis odorata) eller Sødskærm er en 50-120 cm høj krydderurt. Den er i Danmark vildtvoksende i løvskove og langs veje. Blade og frø anvendes som krydderi i madlavning og brændevin. Smagen minder om lakrids eller anis (deraf det østjyske navn: Anis-kål).

Beskrivelse 
Sødskærm er en flerårig, urteagtig plante med en opret, forgrenet og busket vækst. Stænglerne er hule, furede og runde eller svagt sammentrykte i tværsnit. De kan være behårede eller helt hårløse. Bladene er langstilkede og flere gange fjersnitdelte. Bladafsnittene er ægformede og groft tandede, ofte med en hvid plet ved basis. Oversiden er græsgrøn, mens undersiden kan være noget lysere på grund af hårlag.

Blomstringen foregår i maj-juni, hvor man finder blomsterne samlede i endestillede skærme, der danner storskærme. De enkelte blomster er regelmæssige og 5-tallige med hvide kronblade. Frugterne er oprette, todelte spaltefrugter, der fremtræder som nødder.

Rodsystemet består af en kraftig og dybtgående pælerod med forholdsvis få siderødder.

Højde x bredde og årlig tilvækst: 1,00 x 1,00 m (100 x 100 cm/år).

Hjemsted 

Sødskærm hører oprindeligt hjemme i Pyrenæerne og i Balkanlandene. I dag er den spredt og naturaliseret i det meste af Europa. I Danmark er den almindelig på Øerne og i Østjylland. I resten af landet kun hist og her. Den gror i løvskovenes bryn, langs veje og nær beboelser, og den er i det hele taget knyttet til lysåbne eller let skyggede voksesteder med middelfugtig og næringsrig jord i et mildt, havpræget klima.

I de åbne løvskove på Pyrenæernes sydskråninger, hvor steneg er den dominerende art, vokser Sødskærm sammen med bl.a. almindelig bjørneklo, blåhat, hindbær, alpegedeblad, bredbladet klokke, druehyld, fjeldribs, græsbladet fladstjerne, gylden hulsvøb, klipperibs, lav bakketidsel, mørk kongelys, pyrenæisk stormhat, seljepil, skovstorkenæb, spidsløn, stor stjerneskærm og svinenød

Indholdsstoffer 
Alle overjordiske dele af planten er stærkt aromatiske. Duften skyldes et stort antal æteriske olier (trans-anethol, germacren, caryophyllen, limonen, myrcen og estragol) samt flavonoider.

Anvendelse 
Blade og frø anvendes som krydderi i madlavning og brændevin. Alle dele af planten kan bruges. Bladene og de friske frø er gode i salater, mens tørrede frø kan bruges som krydderi i kålretter. Roden er velsmagende og kan spises rå.

Se også 
 Dansk kørvel

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Krydderurter
Haveplanter
Jakob Dannefærds Vej

Jakob Dannefærds Vej ligger i Frederiksberg Kommune. Den har postnummeret 1973 Frederiksberg C. 

Vejen, stykket fra Åboulevarden 17 til Worsaaesvej 15, blev anlagt omkring 1884, mens det sidste stykke fra knækket til Worsaaesvej blev anlagt 1905. Vejen blev anlagt af fabrikant P.A. Dohlmann, søn af limfabrikant og tømrermester Fritz August Dohlmann, og navngivet 6. august 1885.

Jacob Nielsen Dannefer (ca. 1630-1676) 
Jacob Nielsen Dannefer (ca. 1630-1676) var en dansk officer, født på Møn, der, da Danmark begyndte at ruste sig til krig mod Sverige, lod sig hverve som menig rytter i Ditlev Ahlefeldts regiment. Ved Roskildefreden 1658 måtte Danmark blandt andet afstå et rytterregiment på 2.000 ryttere til svenskerne, heriblandt Dannefer. Han blev udvalgt til at være livtjener hos den berømte svenske admiral C.G. Wrangel. Da Dannefer med skibet "Sct Johannes" skulle til Wollin i Pommern med blandt andet en del af admiralens gods, 120 danske soldater og 16 kanoner, lykkedes det Dannefer med hjælp fra de danske soldater at overmande kaptajnen, den svenske officer og mandskabet og sætte kursen mod København. For sin indsats blev Dannefer udnævnt til ritmester i Gyldenløves regiment, og han fik "Nygård" og "Hovedskovgård" på Møn af Frederik 3. Senere blev han imidlertid uvenner med en overordnet og afskediget fra hæren. Herefter var han tolder i Stege.

Gader på Frederiksberg
Dexia

Dexia, også kaldet Dexia Gruppen er en belgisk-fransk finansinstitution, som er specialiseret i udlån til det offentlige.Den blev grundlagt i 1996, da Crédit Communal de Belgique/Gemeentekrediet van België (grundl. 1860) og Crédit Local de France (grundl. 1987) blev sluttet sammen. Dexia var først listet på begge landes børser, men i 1999 overtog den belgiske del sin franske modpart for at danne een enhed. Dexia er medlem af BEL20, CAC 40, og LuxX indekserne. Dexias aktiver er 173 % af Belgiens og Luxembourgs samlede bruttonationalprodukt.

Delvis nationalisering 
Den 30. september 2008 meddelte den belgiske, franske og Luxembourg'ske regering, at de vil anvende 6,4 mia. euro for at holde Dexia i gang.  Dette skete to dage efter at de samme parter meddelte at de ville anvende 11,2 mia. euro til at gøre det samme med Fortis.

Noter 

Banker fra Belgien
Selskaber noteret på Euronext exchanges
Imam Ali-moskeen

Imam Ali-moskeen har flere betydninger:

Imam Ali-moskeen (Najaf) – en moske i Irak.
Imam Ali-moskeen (Vibevej) – en moske i Danmark.
Hans Dahlerup Berthelsen

Hans Dahlerup Berthelsen (20. november 1881 i Lomborg – 4. juli 1939 på Frederiksberg) var en dansk arkitekt, der prægede hovedstadsområdet med funkishuse i en behersket stil, der fusionerede dansk tradition med impulser fra modernismen. De 8 dobbelthuse på Emanuel Olsens Vej lægger sig dog i stil og materialer helt tæt på Bauhaus og den internationale modernisme, som den kendes fra f.eks. le Corbusier.

Hans forældre var sognepræst, sidst i Gangsted og Søvind, Hans Jens Vilhelm Berthelsen og Anna Elisabeth Blædel. Dahlerup Berthelsen tog afgangseksamen fra Teknisk Skole 1906, blev optaget på Kunstakademiets Arkitektskole januar 1912 og besøgte dette i to semestre. Han tegnede hos forskellige arkitekter. Fra 1913 drev han egen tegnestue.

Gift første gang med Caroline Amalie Gøth. Ægteskabet opløst 1926. Gift anden gang 5. oktober 1929 på Frederiksberg med Mary Elisabeth Larsen (17. juni 1899 i Vissenbjerg – ), datter af proprietær Søren Larsen og Dorothea Jensen.

Hans urne findes på Bispebjerg Kirkegård.

Værker 
 Carl Johans Gade 8-14, Østerbro, København (1913-15)
 Hans Justs garageanlæg, Århusgade 88, Østerbro, København
 Boligselskabet Nørrebros Andelsboligforening, Helenesminde, Fuglebakkegård, Hesseløgård og Strandvejen 8-10 og 12-14 (1929)
 Rækkehusbebyggelse, bestående af 47 boliger, Heslegårdsvej og Hesselvang, Hellerup (1931-32, vinduer ændret)
 Ejendommen Constantia, Strandvejen 227-231, Hellerup (1932, vinduer ændret)
 Det grønne funkishus, Nordre Fasanvej 78-82 og Guldborgvej 25-27, Frederiksberg (1932, fredet 2009
 Villa, Bernstorffsvej 41 (1932, præmieret af Gentofte Kommune, siden ombygget)
 8 dobbelthuse, Emanuel Olsens Vej (2 af boligerne med indgang fra Oscar Ellingers Vej), Frederiksberg (1932-33)
1934 To dobbelthuse, funkis, Tesdorpfsvej 31 a+b + 35 a+b
 Hostrups Have, Falkoner Allé/Rolighedsvej, Frederiksberg (1935-36, bygget for Harald Simonsen) 
 Lindevangsgården, Ved Lindevangen 4-34 (1935-36)
 Ringkøbinggården i Ringkøbinggade (1935-36)
 Dobbeltvillaer, Emanuel Olsens Vej, Frederiksberg 
 Dagmarhus, hjørnet af H.C.Andersens Boulevard/Jernbanegade, København (1937-39, sammen med Christian Kampmann)
 Søborggård, Søborg Hovedgade 40-48 (ca. 1939-40)

Konkurrencer 
 Politikens konkurrence om billige sommerhuse (1912, 2. præmie)

Kilder 
 Weilbachs Kunstnerleksikon 1947 og 1994

Eksterne henvisninger 
 

 

Arkitekter fra Danmark
Modernistiske arkitekter
Danskere i 1900-tallet
Harald Gad

Harald Blicher Gad (født 12. december 1884 i Odense, død 26. september 1940 på Frederiksberg) var en dansk funktionalistisk arkitekt, bror til maleren Mogens Gad.

Karriere 
Harald Gad var søn af grosserer Hother Claus Gad (1857-1886) og Thora Christiane født Blicher. Gad blev udlært tømrersvend 1906 og tog samme år afgang fra Det tekniske Selskabs Skole i København, blev optaget på Kunstakademiets Arkitektskole i september 1907 og tog afgang som arkitekt maj 1917. Undervejs var Gad medhjælper hos Johannes Magdahl Nielsen 1906, hos Poul Holsøe 1907-10, hos Gotfred Tvede fra 1910 til 1937 (for denne konduktør bl.a. ved Finsens medicinske Lysinstitut (1920-22), ved ØK's bygning på Strandboulevarden (1922-23) og ved ombygningen af Moltkes Palæ for Haandværkerforeningen). Fra 1916 drev han egen tegnestue, men arbejdede samtidig for Tvede.

Gad var i Tyskland 1911 og modtog 1917-18 K.A. Larssens og Hustru L.M. Larssens født Thodbergs Legat, for hvilket han rejste i Sverige 1919 og Italien 1921.

Stilmæssigt fulgte han Tvedes udviklingsmønster: Begyndte i nybarokken, indoptog nyklassicismen og endte som funktionalist (hospitalsbyggerierne).

Han blev gift 22. maj 1914 med Ellen Marie Hansen (8. september 1884 i København - 3. august 1933 smst.), datter af bankkasserer Peter Ursin Hansen og Julie Marie Kathrine født Kyhn.

Han er begravet på Holmens Kirkegård.

Værker 
 Banken for Grenaa og Omegn (1920, 1. præmie i konkurrence 1919)
 Børnesanatorium ved Maniitsoq (Sukkertoppen) (1925)
 Ortopædisk Hospital, Lyngbyvej, København (1933-35, senere plejehjem, nu ungdomsboliger)
 Ortopædisk Hospital, Aarhus (1938-49, sammen med C.F. Møller)
 Udvidelse af Diakonissestiftelsen, kirurgisk afdeling, Frederiksberg (1937-39)
 Udvidelse af ØKs hovedbygning, Holbergsgade, København (1937-39, hele anlægget bombesprængt ved schalburgtage 1944)
 Funktionærbolig ved Amtssygehuset i Rønne (1940, sammen med Vilhelm Groth-Hansen)
 Beboelsesejendom, Strandvejen 170, Charlottenlund (1941, sammen med samme, præmieret af Gentofte Kommune)
Konkurrencer:
 Et høstblomstsanatorium (1. præmie 1912)
 Politikens konkurrence om sommerhuse (2. præmie 1912)
 Rådhus i Skagen (1. præmie 1918, sammen med Niels Arp-Nielsen)
 Skole i Gladsaxe (1. præmie 1919, sammen med samme)
 Banken for Grenaa og Omegn (1. præmie 1919)

Kilde

Eksterne henvisninger 
 

Arkitekter fra Danmark
Nyklassicistiske arkitekter
Modernistiske arkitekter
Personer i Kraks Blå Bog (afdøde)
Danskere i 1900-tallet
Personer fra Odense
Harald
Illustreret Videnskab - Historie

Illustreret Videnskab Historie er en aflægger af magasinet Illustreret Videnskab med fokus på historie.

Magasinet skriver om historie fra historisk tid og fremefter med artikler om emner som fx krigshistorie, opdagelsesrejser, opfindelser og kunst.
Størstedelen af magasinets læsere er mænd mellem 25 og 59 år og har et oplag på næsten 30.000 og et anslået læsertal på 196.000.

Magasinet havde blev udsendt første gang i oktober 2005 og udkommer hver tredje uge i syv lande: Danmark, Norge, Sverige, Finland, Estland (siden 2011), Holland (siden 2009) og Tyskland (siden 2010).

Magasinet er på 84 sider, udgives i hele Skandinavien af Bonnier Publications A/S og er Nordens største historieblad med et samlet oplag på 127.000 eksemplarer

Den danske standupkomiker Brian Mørk havde d. 2. september 2010 premiere på et satirisk show, der bl.a. var inspireret af HISTORIE.

Bladets chefredaktør er Sebastian Relster

Referencer

Eksterne henvisninger 
 Histories hjemmeside
 Bonnier Publications hjemmeside 

Tidsskrifter om historie
Bonnier Publications
Populærvidenskabelig litteratur
Naivisme

Naivisme er en samlende betegnelse for flere retninger i 1900-tallets malerkunst, der tilstræber en vis barnlighed ved at efterligne børnetegninger og ved at se stort på perspektiv og anvende mange detaljer i billederne.

Naivismen fortsætter traditioner i folkekunsten, og der er ingen akademiske traditioner. Til naivismen hører også nogle amatører eller søndagsmalere.

Naivismen som kunstretning er en bevidst udtryksform, der blev skabt af Henri Rousseau. Stilen har været dyrket i Østeuropa, i Frankrig, Louis Vivin og i Sverige, Eric Hallström. I Ukraine er Marija Prymatjenko den mest fremtrædende eksponent for stilretningen. I den danske naivisme er Hans Scherfigs dyremotiver fremtrædende indenfor genren.

Naivistiske tendenser kan også spores hos kunstnere som Pablo Picasso og Henry Heerup.

Referencer 

Stilperioder
Simon Peter Poulsen

Simon Peter Poulsen (20. maj 1757-24. december 1823) var en dansk boghandler, forlægger og udgiver.

Simon Peter Poulsen blev født i København, hvor hans fader var sergent ved Holmen. Han blev student fra Københavns Skole 1778, var derefter nogle år lærer og nedsatte sig 1786 som boghandler i København (i Antonistræde).

Særlig var det tidsskrifter, for en del i forbindelse med Odin Wolff, han udgav, f.eks. Morgen-Posten. Hans Nytaarsgaver (1792-1807), hvis første 8 årgange fører titlen Nytaarsgave for Damer, var meget søgte. Han udgav også det litterærkritiske tidsskrift Iris (1791-1795) som blev redigeret af Johann Clemens Tode.

1793 blev han hofboghandler og var en driftig, vel anset mand, der i sin kraftige alder plejede venskabelig omgang med adskillige af datidens litterære mænd; men i sine sidste år var han sygelig menneskesky.

Han døde 24. december 1823.

En sommerbolig i Birkerød bestemte han og hans hustru, Louise Regine født Gæbel (født 1754 død 23. marts 1823), til oprettelse af et hospital for syge og fattige i Hørsholm Amt, i det en kapital knyttedes dertil. Ejendommen var imidlertid ubrugelig til dette øjemed og blev solgt. Kapitalens renter uddeles nu til trængende i Birkerød og omliggende sogne.

Henvisning 

Boghandlere fra Danmark
Forlæggere fra Danmark
Fondsstiftere fra Danmark
Personer i Dansk Biografisk Leksikon
Filantroper fra Danmark
Danskere i 1700-tallet
Danskere i 1800-tallet
Personer fra København
Johan Christian Bodendick

Johan Christian Bodendick (født 1735, død 20. maj 1818) var en dansk kongelig livkirurg af tysk afstamning.

Han var født i Egernførde, hvor hans fader var kirurg, lærte først hos faderen og derpå hos regimentskirurg Techt i Slesvig, kom 1756 til København, hvor han navnlig studerede anatomi hos Georg Heuermann, blev 1757 kompagnikirurg, var 1761-62 regimentskirurg ved grenadererne i Holsten, 1762-64 anatomisk prosektor i København hos Heuermann, 1764-73 livlæge hos Grevinde Danneskjold; 1776 blev han kammertjener og livkirurg hos Kronprins Frederik og spillede som kammertjener en ikke ubetydelig rolle ved forberedelserne til regeringsforandringen 14. april 1784, hvortil hans noget intrigante karakter synes at have gjort ham vel skikket.

Han virkede senere som livlæge hos Frederik 6. meget for kirurgiens opkomst i Danmark og var i 1785 behjælpelig ved oprettelsen af det kirurgiske Akademi, til hvilket han skænkede sit portræt, og hvor hans gipsbuste blev anbragt i auditoriet.

I 1810 blev han på grund af alderdom entlediget som kongelig livkirurg og kort efter udnævnt til etatsråd; han døde 20. maj 1818 i Rendsborg.

Henvisning 

Malet af Jens Juel år 1789. Portrættet tilhører Medicinsk Museion og er afbilledet i Poulsen, E.:(1991) Jens Juel, malerier og pasteller. s. 290, kat.nr 458.

Personer i oplysningstiden
Danskere i 1700-tallet
Danskere i 1800-tallet
Personer fra Egernførde
Kirurger fra Danmark
Personer i Dansk Biografisk Leksikon
Kammertjenere
Power-house

Power-house er et Dansk danse- og performance-studie med afdelinger i Aalborg, Aabybro, Aars og Støvring. Firmaet er ejet af Rikke Vangsgaard og Louise Hejlskov.

Power-house har eksisteret siden 2003. Power-house består af to afdelinger: Power-house Dance Studios samt Power-house Performance.

Firmaets forretning består i undervisning af danseelever, opsætning af shows samt levering af koreografi og dansere til underholdningsbranchen. Blandt Power-house's dansere er der flere Danmarksmestre i Hip Hop og Disco, og firmaet deltager i både indenlandske og udenlandske turneringer.

Events og arrangementer 

I sæsonen 2007/08 har Power-house leveret shows samt lavet workshops på samtlige Åh Abe-koncerter for andet år i træk, dansere og koreografi for den danske popsanger Alex, dansere og koreografi for den mest sælgende børneartist, Caroline, dansere og koreografi til MGP FOZ'N'S og dansere til Mini Zulu Rocks i Parken og Legoland Open Air.

Desuden har firmaet gennem workshops arbejdet sammen med Madonnas Confessions Tour-danser, Steve Nestar.

I 2008 har Power-house samarbejdet med MGP 2008-vinderne, The Johanssons, hvor de har leveret dansere og koreografi. Power-house's dansere deltager sammen med The Johanssons til MGP Nordic d. 29. november 2008.

Derudover har firmaet opsat store modeshows for flere store tøjkæder (bl.a. Deres og Sparkz) samt storcentre i Jylland.

I efteråret 2008 turnerer Power-house rundt med Sigurd Barrett i forbindelse med hans 10-års jubilæum for DR.

Kilder/eksterne henvisninger 

 Dans med Madonnas danser
 Power-house.dk 

Forlystelsesvirksomheder i Danmark
Virksomheder i Aalborg
Armslængdeprincippet

Armslængdeprincippet er et princip om at politikere bør afstå fra detailstyring af økonomiske midler til forskellige områder, primært inden for kulturlivet.

Den socialdemokratiske kulturminister Julius Bomholt sagde som den første kulturminister at man skulle "Støtte, men ikke styre", dette princip i kulturpolitik blev sidenhen kaldt "armslængdeprincippet". Men ordet "armslængdeprincippet" blev i følge Dansk Sprognævn første gang brugt i 1994 af Jytte Hilden i et debatindlæg i Politiken, hvor hun bl.a. skrev: 

Princippet bruges også om skattepolitik hvorom der siges: Skattepligtige omfattet af kredsen i ligningslovens § 2 skal ved opgørelsen af den skattepligtige indkomst anvende priser og vilkår for handelsmæssige eller økonomiske transaktioner med kontrollerede parter i overensstemmelse med, hvad der kunne være opnået, hvis transaktionerne var afsluttet mellem uafhængige parter. Den samme kreds af skattepligtige skal, jf. skattekontrollovens § 3 B, udfærdige og opbevare skriftlig dokumentation for, hvorledes priser og vilkår er fastsat for de kontrollerede transaktioner. Den skriftlige dokumentation skal kunne danne grundlag for en armslængdevurdering.

Princippet 
Armslængdeprincippet består af tre punkter
 Politikerne fastlægger de økonomiske og lovmæssige rammer.
 Råd bestående af sagkyndige fordeler støttemidler.
 Rådsmedlemmer sidder i en begrænset periode.

Oprindelse 

I England lavede man i 1945, som modtræk mod Nazi-Tysklands og Sovjetunionens brug af kunst til politiske formål, Arts Council. Nogle mener at dette var forbilledet for oprettelsen af det danske armslængdeorgan, Statens Kunstfond, i 1964. Men ifølge Jørn Langsted blev Statens Kunstfond oprettet ud fra danske forhold og overvejelser, og ikke som en tillempet kopi af den engelske model. I 1962 blev der nedsat et kulturudvalg der skulle vurdere vilkårene for kunsten og komme med idéer og forslag til forbedringer. Dette medførte dannelsen af Danmarks første armslængdeorgan, Statens Kunstfond.

Kilde/ekstern henvisning 
 Nok støtte, men ikke dirigere – dr.dk/P2/Bolero

Reference 

Politik
Aftaleret
Basim

Basim (født Anis Basim Moujahid den 4. juli 1992 i Danmark) er en dansk popsanger og sangskriver af marokkansk oprindelse, bl.a. kendt for sin deltagelse i den danske udgave af X Factor i 2008, samt deltagelse for Danmark ved Eurovision Song Contest 2014 med nummeret "Cliche Love Song". Som sangskriver har Basim været med til at skrive hits som "Hvor er du bro?" (2016), "Sydpå" (2018) og "Glad" (2018) til Bro. "Sydpå" var det største hit på hitlisten i Danmark i 2018..

Karriere 
Basim deltog som 15-årig i 2008-udgaven af talentprogrammet X Factor og nåede til kvartfinalen, før han blev stemt ud. Basim udgav i 2008 albummet Alt det jeg ville have sagt, blandt andre sammen med musiker og X Factor-dommer, Remee, som han også tog rundt til forskellige byer for at optræde med. Han udgav den 19. oktober 2009 sit andet album, Befri dig selv, hvorfra titelnummeret er første single. Han har også deltaget i 2009-udgaven af Vild med dans, hvor han dansede sammen med Claudia Rex, de endte på en 9. plads.

Basim skrev i februar 2013 kontrakt med musikforlaget Warner/Chappell Music, der skal varetage hans rettigheder som sangskriver.
Også i 2013 blev han engageret til at spille rollen som Sonny i musicalen Grease der i februar 2014 havde premiere i Tivoli.

Den 8. marts 2014 vandt han Dansk Melodi Grand Prix 2014 med sangen "Cliche Love Song", som han selv har været med til at skrive. Han repræsenterede efterfølgende Danmark med denne sang ved Eurovision Song Contest 2014 i København. Sangen gik direkte i finalen den 10. maj, da Danmark som værtsland var direkte kvalificeret. Her endte den på en niendeplads med 74 point.

Ved Dansk Melodi Grand Prix 2014 deltog Basim desuden som sangskriver med nummeret "Vi finder hjem", sunget af Emilie Moldow.
I 2016 har Basim skrevet to sange til det japanske boyband Generations from Exile Tribe som gik nummer 1 i Japan.
Til Eurovision Song Contest 2016 fungerede han som dansk jurymedlem.

Diskografi

Album

EP'er 
 5 (2013)

Singler

X Factor

Kilder

Eksterne henvisninger 

 
 

Deltagere i X Factor (Danmark)
Sangere fra Danmark
Sangskrivere fra Danmark
Vindere af Dansk Melodi Grand Prix
Deltagere ved Eurovision Song Contest 2014
Danmarks Eurovision Song Contest-deltagere
Deltagere ved Dansk Melodi Grand Prix 2014
Nova

Nova og NOVA har flere betydninger:

Nova (latin: ny)

Stednavne 
 Nova, Ungarn
 Nova, Ohio
 Northern Virginia – kendt som NOVA
 Nova Scotia – canadiske provins beliggende på Canadas sydøstlige kyst.

Musik 
 Nova (hollandsk band)
 Nova (italiensk band)
 Nova, et svensk popband, tidligere kendt som Malta, der deltog i Eurovision Song Contest 1973
 Nova (radiostation) – en dansk radiostation

Personer 
 Nova (wrestler) (født Michael "Mike" Bucci 5. juni 1972) – amerikansk wrestler
 Aldo Nova (født 13. november 1956) – canadisk musiker
 Ana Nova (født 5. juni 1975) – tysk pornografisk skuespiller
 Heather Nova (født 6. juli 1967) – bermudansk sanger
 Nikki Nova (født 5. januar 1972) – amerikansk pornografisk skuespiller

Andet 
 NOVA (politisk parti) – parti i Slovakiet
 Nova (astronomi), resultatet af en stjerne, der er eksploderet i en kraftig eksplosion
 Supernova, en kraftigt lysende nova
 Stella nova, latin for "ny stjerne", en betegnelse oprindeligt benyttet om supernovaer.
 De Stella Nova, Tycho Brahes optegnelser om sin skelsættende opdagelse af supernovaen SN 1572
 Nova Scotia ('Ny Skotland'), en provins i Canada
 Nova, et pigenavn, og navnet på den ene af julemandens to døtre i julekalenderen Krummernes Jul
 Nova Scotia duck tolling retriever, en hunderace.

Se også 
 Supernova
Åh Abe

Åh Abe er en samling af 7 cd'er med børnesange af forskellige danske musikere og sangere. Cd'erne blev udgivet i årene 1993-99. Pladerne Åh Abe! (1993), Pa-Pagegøje (1994), Tangokat (1995) og Hej Frede! (1996), som udkom fra 1994 og frem til 1997 modtog hver en grammy for "Årets Danske Børneudgivelse" til Dansk Grammy. Disse fire albums indeholder nyfortolkninger af kendte danske børnesange mens albummerne Hemli' Helikopter (1997) og Tusindvis af Is! (1999) indeholder nyskrevne sange. Albummet Nissekys og stjernedrys fra 1998 indeholder nyfortolkninger af kendte danske julesange.

Albums

Åh Abe

Pa-Papegøje

Tangokat

Hej Frede

Hemli' Helikopter

Nissekys og stjernedrys

Tusindvis af Is!

Koncerter 
Åh Abe bestod også af 4 koncerter i Danmark for både børn og voksne, der spillede over 2 weekender i for-sommeren. Arrangementet startede for første gang i 1995 og udsprang af udgivelsen af børne-cd'en af samme navn, som udkom i 1993. Sidste gang Åh Abe-koncerterne fandt sted var i 2007 med et underskud på 2,5 million kroner. Koncerterne var arrangeret af Muskelsvindfonden.

Album fra Danmark
Børneunderholdning
Bafatá

Bafatá er en by i det centrale Guinea-Bissau, hovedstad i en region af samme navn, og med et indbyggertal på . Byen var fødested for den afrikanske nationalist Amílcar Cabral.

Referencer 

Byer i Guinea-Bissau